[ca] L'objectiu d'aquesta recerca és identificar les potencialitats i límits del model de formació Xarxa d'Aprenentatge entre Iguals (XAI) en el desenvolupament del programa Leemos en pareja/Bikoteka Irakurtzen (LeP), en relació a l'aprenentatge que promou en l'alumnat, el professorat, i els centres participants; i en relació a les possibilitats que genera per fer que una innovació educativa esdevingui una pràctica sostenible en el centre. La XAI –en un cicle de tres anys de formació- pretén ajudar els centres educatius que hi participen a incorporar LeP, programa educatiu de millora de la comprensió lectora, fonamentat en la tutoria entre iguals. El treball d'investigació es basa en un model d'avaluació del desenvolupament professional docent que posa el focus d'atenció en l'anàlisi del programa de formació i els docents que hi participen, junt amb el seu context immediat -alumnat i centre-. Ens interessem per l'assoliment d'aprenentatge per part de l'alumnat, pel grau de satisfacció i aprenentatge assolit pel professorat i pel nivell d'incorporació del programa educatiu en els centres. La diferent naturalesa dels objectius específics de recerca que ens formulem fa que utilitzem dos tipus d'enfocaments metodològics complementaris, un estudi quasi-experimental, que segueix un disseny pre-postest amb un sol grup, i un enfocament qualitatiu. L'estudi es realitza en una població de 22 centres educatius de primària i secundària: 20 centres -40 docents i 817 alumnes- van participar en el curs 2014-15 a la XAI -4 d'ells van acabar el cicle de tres edicions de formació-; i 2 centres més, que van abandonar la formació abans d'acabar el cicle. Els resultats mostren que, després d'haver desenvolupat en el centre durant un curs escolar el programa LeP, l'alumnat millora els seus nivells de comprensió lectora. Aquest objectiu és bàsic, ja que l'indicador clau de la qualitat d'un model de formació efectiu és la millora en l'aprenentatge de l'alumnat. Les dades qualitatives ens permeten analitzar els suports que es posen en marxa, provinents de l'aprenentatge entre iguals, i que permeten aquest assoliment. El primer nivell de suport és l'ús de la tutoria entre iguals que fonamenta el programa LeP, que permet fomentar l'aprenentatge entre l'alumnat. El segon nivell de suport és la col·laboració docent promoguda des de la formació, i que permet l'aprenentatge entre el professorat, amb la participació d'una parella de docents per centre, per poder oferir-se suport mutu en la planificació i implementació del programa LeP a l'aula. El tercer nivell de suport és la col·laboració amb els docents que pertanyen a la resta de centres que participen a la XAI, tant a partir de situacions presencials, com fent ús d'un espai virtual. Aquestes interaccions permeten un aprenentatge entre centres que ajuda a consolidar les decisions preses pels docents. El resultat final de tot aquest procés és la implementació del programa LeP ajustada a les necessitats i possibilitats de cada centre, gràcies a l'amplitud d'opcions i la flexibilitat que ofereix el model de formació de la XAI, permetent que esdevingui sostenible.

[en] The purpose of this research is to identify the potential and limits of the training model Xarxa d'Aprenentatge entre Iguals (XAI) or Peer Learning Network, in developing the program Leemos pareja/Bikoteka irakurtzen (LeP) or Reading in pairs, in relation to learning which promotes students, teachers, and schools. Also in relation to the possibility of generating an educational innovation that can become a sustainable practice in the school. The XAI, in a three-year cycle of training, aims to help schools involved to incorporate LeP, an educational program to improve reading comprehension based on peer tutoring. The research is based on an evaluation model of teacher professional development that puts the focus on the analysis of the training program and the teachers involved, together with its immediate context (students and school). We are interested in the achievement of students' learning, the degree of satisfaction and teachers' learning and the level of incorporation of educational program (LeP) in schools. The different nature of research goals that we formulated, requires us to use two types of complementary methodological approaches, a quasi-experimental study that follows a pre-posttest design with a single group, and a qualitative approach. The study was conducted with 22 primary and secondary schools: 20 schools, 40 teachers and 817 students, participated using the XAI training model during the 2014-15 academic year, four of which ended the cycle of three years training. Two schools however, left before completing the training cycle. The findings show that, after developing the LeP program during a school year, students are improving their reading comprehension levels. This objective is basic because the key indicator of the quality of an effective training model is improvement in student learning. Qualitative data allows us to analyze the supports that the XAI is using, coming from the peer learning, allowing us to achieve this improvement. The first level of support is the use of peer tutoring, the fundamental base of LeP program, which allows us to promote learning among students. The second level of support is teacher collaboration, promoted by training, allowing learning among teachers, with the participation of a couple of teachers from each school, in order to offer mutual support in the planning and implementation of LeP program in the classroom. The third level of support is the collaboration with teachers who belong to other schools participating in the XAI, whether attending in person or online using a virtual space. These interactions allow learning among schools that help consolidate the decisions taken by teachers. The final outcome of this process is the implementation of the LeP program adapted to the needs and possibilities of each school, thanks to the breadth of options and flexibility offered by the XAI training model, allowing the program to become sustainable.